ททท. เปิดตัวกิจกรรม "โครงการ 365 วัน มหัศจรรย์เมืองไทย เที่ยวได้ทุกวัน" เอาใจนักท่องเที่ยว
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) กล่าวว่า ททท.เปิดตัวกิจกรรม ภายใต้ "โครงการ 365 วันมหัศจรรย์เมืองไทย เที่ยวได้ทุกวัน" เพื่อกระตุ้นการเดินทางท่องเที่ยวในประเทศ ผ่านการนำเสนอเส้นทางและรูปแบบการท่องเที่ยวมิติใหม่ที่น่าสนใจกว่าเดิมคือ การทำให้ตลอดทั้ง 365 วัน เป็นไฮซีซันของการเดินทางท่องเที่ยว สร้างตำนานการเดินทางท่องเที่ยวบทใหม่ที่จะเป็นไทยเที่ยวไทยแบบ Limited Edition สัมผัสความมหัศจรรย์ของเมืองไทย สร้างความประทับใจและกระตุ้นให้เกิดการเดินทางกลับมาของนักท่องเที่ยว พร้อมนำเสนอเพิ่มอีก 2 กิจกรรม เพื่อกระตุ้นการท่องเที่ยว  ได้แก่ "ขุมทรัพย์ 365 วัน มหัศจรรย์เมืองไทย" และกิจกรรมรับสมัครอาชีพ "นักท่องเที่ยวแห่งประเทศไทย" นอกจากนี้ ททท.ยังร่วมกับ KLOOK มอบส่วนลดและสิทธิพิเศษสำหรับสินค้าและบริการด้านการท่องเที่ยว เพื่อให้ทุกการเดินทางท่องเที่ยวไทย ตรงกับแคมเปญ Amazing ยิ่งกว่าเดิม  สำหรับผู้ที่สนใจเข้าร่วมกิจกรรมสามารถ สมัครได้ทาง www.tourismthailand.org/amazingthailand365 ตั้งแต่วันนี้จนถึงวันที่ 14 พฤษภาคม และประกาศผลภายในวันที่ 31 พฤษภาคมนี้